Kohsteerten (Insekten)

De **Kohsteerten** (Gomphidae) sünd en Familie mank de Echten Goldpeer. Dor höört se mit to de Goldpeer (Odonata). Över de ganze Welt hen gifft dat 91 Geslechter mit bi 950 Aarden. Dor leevt seven vun in Düütschland. To’n Deel sünd de in Gefohr. 

De utwussen Kohsteerten könnt bit to 5 cm lang weern, bloß de Seedrake warrt bit to 5,7 cm lang. Binnen de Echten Goldpeer fallt de Kohsteerten up, vunwegen dat jem ehre Ogen düütlich vun’nanner scheden sünd. Dorbi is de Afstand twuschen de beiden Ogen lüttjer, as de Dörsnitt vun en Oge. Dat maakt nu wedder den Unnerscheed ut to de Jumfern. De Heken hefft eckige Achterflunken un lüttje „Ohren“ an de Siet vun dat tweete Segment an dat Achterlief. De Deerter sünd swart-geel oder swart-gröön. Se leevt an Beken un Strööm, man de meisten Aarden kaamt ok mit stille Water torecht. Wenn se up Jagd unnerwegens sünd, fleegt se ok wiet af vun’ Water, sünnerlich in Hölter un Woolden. 

## Aarden
Hier folgt nu de Kohsteerten, de dat in Europa gifft.

Kohsteerten - Gomphidae
* Geslecht Beekkohsteerten - *Gomphus*
** Stroomkohsteert - *Gomphus (Stylurus) flavipes*
** Franzöösch Beekkohsteert - *Gomphus graslinii* (Iberien, Süüdwest-Frankriek) 
** Miegkohsteert - *Gomphus pulchellus*
** Törksch Beekkohsteert - *Gomphus schneiderii* (Süüdoosteuropa)
** Geel Beekkohsteert - *Gomphus simillimus* (Rund üm dat Middelmeer ümto)
** Gemeen Beekkohsteert - *Gomphus vulgatissimus*
* Geslecht Seedraken (Insekten) - *Lindenia*
** Seedrake (Insekten) - *Lindenia tetraphylla* (Italien, Balkan)
* Geslecht Tangengoldpeer - *Onychogomphus*
** Bruun Tangengoldpeerd - *Onychogomphus costae* (Iberien)
** Smuck Tangengoldpeerd - *Onychogomphus flexuosus* (Oosteuropa)
** Lütt Tangengoldpeerd - *Onychogomphus forcipatus*
** Groot Tangengoldpeerd - *Onychogomphus uncatus*
* Geslecht Gaffelgoldpeer - *Ophiogomphus*
** Gröön Gaffelgoldpeerd - *Ophiogomphus cecilia*
* Geslecht Sandkohsteerten - *Paragomphus*
** Afrikaansch Sandkohsteert - *Paragomphus genei* (Rund üm dat Middelmeer ümto)

## Biller

Bild:Yellow-striped Hunter.jpg|*[[Austrogomphus guerini]]*
Bild:P1050096 Gomphus flavipes1.JPG|*[[Stroomkohsteert]]* (Gomphus flavipes)
Bild:GomphusPulchellus.JPG|*[[Miegkohsteert]]* (Gomphus pulchellus)


Bild:XN Gomphus vulgatissimus 686.jpg|*[[Gemeen Beekkohsteert]]* (Gomphus vulgatissimus)
Bild:Sieboldius albardae.jpg|*[[Hagenius albardae]]*
Bild:Dragonhunter-side.jpg|*[[Hagenius brevistylus]]*


Bild:Onychogomphus forcipatus male Hohebach 20070624 1.jpg|*[[Onychogomphus forcipatus]]*
Bild:Ophiogomphus cecilia.jpg|*[[Gröön Gaffelgoldpeerd]]* (Ophiogomphus cecilia)
Bild:Rusty-snaketail-top-990a8300.jpg|*[[Ophiogomphus rupinsulensis]]*


Bild:Progomphus borealis.jpg|*[[Progomphus borealis]]*


## Literatur

* Donath H (1985): *Zum Vorkommen der Flußjungfern (Odonata, Gomphidae) am Mittellauf der Spree*, Entomologische Nachrichten und Berichte **29**, 155 - 160
* Heidemann H (1988): *Die *Gomphus*-Arten Deutschlands und Frankreichs. Bestimmungsschlüssel der Larven und Felddiagnose der Imagines (Anisoptera, Gomphidae)*, Libellula **7**, 27 - 40
* Jurzitza G (2000): *Der Kosmos-Libellenführer*, Franckh-Kosmos Verlags GmbH & Co., Stuttgart
* Suhling F, Müller O (1996): Die Flussjungfern Europas – Gomphidae. Die Neue Brehm-Bücherei 628. Westarp, Meideborg un Spektrum, Heidelbarg. ISBN 3-89432-459-7
* Schmidt E (1987): *Generic reclassification of some westpalaearctic Odonata taxa in view of their nearctic affinities (Anisoptera, Gomphidae)*, Advances in Odonatology **3**: 135 - 145